**ފ.ނިލަންދޫ ތަޙާލުފި މިސްކިތުގެ މަރާމާތު މަޢުލޫމާތު ކަރުދާސް**

މިއީ، މި އިދާރާގެ އިޢުލާން ނަންބަރ: (IUL)374-C/374/2019/96 (04 ނޮވެމްބަރ 2019) ގައިވާ ގޮތުގެ މަތިން ފ.ނިލަންދޫ ތަޙާލުފި މިސްކިތުގެ މަރާމާތު މަސައްކަތް ކޮށްދޭނެ ފަރާތެއް ހޯދުމަށް ކުރި އިޢުލާނާއި ގުޅިގެން އަންދާސީ ހިސާބު ހުށަހެޅުމަށް ބޭނުންވާ މަޢްލޫމާތު ފޯރުކޮށްދިނުމަށް އެކުލަވާލެވިފައިވާ މަޢުލޫމާތު ޝީޓެވެ.

ކުރަންޖެހޭ މަސައްކަތްތައް

1. މިސްކިތަށް އަރާ ސިޑިތަކުގައި ހަލާކުވެފައި ހުރި މުށި ނަށްޓައި އަލުން މުށި ޖެހުން. މިތަނުގައި ޖަހަންވާނީ މިހާރުވެސް މިތަނުގައި ޖަހާފައިހުރި ކޮލެޓީގެ ހަމަ އެ މުށްޓެވެ. އެ މުށި ބާޒާރުން ލިބެން ނެތްނަމަ މިހާރު އެތަނުގައި ޖަހާފައި ހުރި މުށްޓާއި ވީހާވެސް އެއްގޮތް މުށްޓެކެވެ.
2. މިސްކިތަށް ވަންނަ ބޮޑު ދެ ދޮރުގެ ތެރެއިން އުތުރު ކޮޅުން ވަންނަ ބޮޑު ދޮރުގެ ދޮރު ނަށްޓައި، ލަކުޑިން ދޮރު ހަދައި ހަރުކޮށް ވަރުނިސް ކުރުން.
3. އަސްކެނީގެ އިރު ދެކުނު ކޮޅު ކަންމަތިން ސީލިންގު ހަލާކުވެފައިވާ ބައި ނަށްޓައި އަލުން ފިލާ ޖަހައި ކުލަލުން.
4. އިންފާރުގެ މަތީގައި ހަދާފައިވާ ފޮފެއިން ސިމެންތި ކޮށައި، އަލުން ފުފެ ހަދައި މުޅި އިންފާރުގައި މަރާމާތުކުރަންޖެހޭ ތަންތަން މަރާމާތުކޮށް ކުލަ ކަހައި، ކުލަ ލުން
5. މިސްކިތުގެ މިހުރާބުގެއާ ދިމާލުން މިސްކިތުގެ އެތެރެއަށް ފެންފައިބާތަން ރަގަޅުކުރުން
6. މުޅި މިސްކިތުގެ އެތެރެއާއި ބޭރުގައި ކުލައާއި ދަވާދުލުން

**ޕޮއިންޓް ދިނުމަށް ހަމަޖެހިފައިވާ ގޮތްތައް**

|  |  |  |  |
| --- | --- | --- | --- |
| **ފޯމިއުލާ** | **ތަފްޞީލް** | **މާރކްސްދެވޭގޮތް** | **މާކްސްދެވޭ މިންގަނޑު** |
| (Submitted payment/benchmark payment) x allocated percentage | \* ހުށަހަޅާ އަގަކީ އަންދާޒާކުރާ އަގާ އަޅާބަލާއިރު މިކަމަށް އެކަށީގެންވާ އަގެއްކަން.  **އަގަށްދޭމާރކްސް**  \* މާކްސްދެވޭނީ ހުށަހަޅާ އެންމެ ކުޑައަގު ހުށަހަޅާ ފަރާތަށް ލިބޭ މާކްސް އަކީ ކަނޑައެޅިފައިވާ އެންމެމަތީ އިންސައްތަ ކަމަށް ބަލައިގެންނެވެ. | 90% | އަގު |
| (Submitted number documents/benchmark number of Documents) x allocated percentage | \* މީގެކުރިން ކޮށްފައިވާ މިބާވަތުގެ ކަންތައްތައް ހިނގާފައިވާ ގޮތާއި އެކަމުގެ ކުޑަބޮޑުމިން އެނގޭފަދަ ލިޔުން. މިފަދަ ލޔުންތަކުގެ ގޮތުގައި ބަލާނީ އެކަމާގުޅޭ ތަފްޞީލްތައް ބަޔާންކޮށް ހުށަހަޅޭ ލިޔުންތަކަށް.  **ތަޖުރިބާއަށް ދޭ މާކްސް**  \* ތަޖުރިބާއަށް މާކްސްދޭނީ ހުށަހަޅާ ލިޔުންތަކުން މިބާވަތުގެ މަސައްކަތްތައް އެންމެ ގިނައިން ކޮއްފައިވާ ކަމަށް ބަޔާންކޮއްދޭ ރަސްމީ ލިޔުންތަކުންނެވެ. | 05% | ތަޖުރިބާ |
| (Submitted period/benchmark period) x allocated percentage | \* ހުށަހަޅާ މުއްދަތަކީ މިމަސައްކަތް ކޮށް ނިންމުމަށް އެކަށީގެންވާ މުއްދަތެއް ކަމުގައިވުން.  **މުއްދަތަށް މާކްސް ދިނުން**  \* މާކްސްދެވޭނީ ހުށަހަޅާ އެންމެ ކުރު މުއްދަތު ހުށަހަޅާ ފަރާތަށް ލިބޭ މާކްސް އަކީ ކަނޑައެޅިފައިވާ އެންމެމަތީ އިންސައްތަ ކަމަށް ބަލައިގެންނެވެ. | 05% | މުއްދަތު |

**އަގުހުށަހެޅުން**

1. އަންދާސީ ހިސާބު ހުށަހަޅަންވާނީ މިއޮފީހުން ދޫކުރާ ނަމޫނާ ޝީޓާ އެއްގޮތަށްށެވެ.

**ހުށަހަޅާ އަންދާސީ ހިސާބުތަކުގައި ހުންނަންޖެހޭނެ މަޢުލޫމާތު**

1. މަސައްކަތުގެ ޖުމްލަ އަގު
2. މަސައްކަތުގެ މުއްދަތު
3. މަސައްކަތުގެ ތަޖުރިބާ

**ނޯޓް: ހުށަހަޅާ އަންދާސީ ހިސާބުގައި މަތީގައިވާ މަޢުލޫމާތުގެ ތެރެއިން ނަންބަރު 1 އަދި 2 ގައި ހުށައަޅަން ބުނެފައިވާ ލިޔުމެއް ހުށަނާޅާނަމަ އެ ފަރާތްތަކުގެ އަންދާސީ ހިސާބުތައް ބާޠިލްކުރެވޭނެއެވެ. އަދި ނަންބަރު 3 ގައި ހުށަހަޅަންބުނާ ލިޔުމެއް ހުށަނާޅާނަމަ އެބަޔަށްވާ ޕޮއިންޓް ނުލިބޭނެއެވެ.**

**މާކްސް ދެވޭގޮތުގެ ތަފްސީލު:**

1. ބިޑް އިވެލުއޭޓް ކުރާނީ މި އޮފީހުގެ ބިޑް އިވެލުއޭޝަން ކޮމިޓީންނެވެ.
2. ބިޑް އިވެލުއޭޝަން ކޮމިޓީން ނިންމާ ފަރާތްތަކަށް ބިޑް އެވޯޑްކުރެވޭނެއެވެ.

ބިޑް އިވެލުއޭޝަނަށް އެއްވެސް ޝަކުވާއެއް އޮތްނަމަ ނިލަންދެއަތޮޅު އުތުރުބުރީ ނިލަންދޫ ކައުންސިލްއަށް ސިޓީއަކުން ހުށަހެޅުމުން އެފަރާތަކަށް ޖަވާބުދެވޭނެއެވެ.

**ހުށަހަޅަންޖެހޭ އެހެން ލިޔުންތައް**

(ހ) އަންދާސީ ހިސާބު ހުށަހަޅާ ފޯމް

(ށ) މުއްދަތު ހަމަނުވާ ކާކުކަންއަންގައިދޭ ރަސްމީ ލިޔުމުގެ ކޮޕީ (އައިޑީކާޑު، ޕާސްޕޯޓް، ލައިސަންސް)

(ނ) ކުންފުންޏެއްނަމަ ރަޖިސްޓްރީގެ ކޮޕީ

**އަންދާސީ ހިސާބު ހުށަހެޅުން**

އަންދާސީ ހިސާބު ހުށަހަޅަންވާނީ ބަންދުކުރެވިފައިވާ ސިޓީއުރައެއްގައެވެ. ސިޓީއުރައިގެ ބޭރުގައި އިޢުލާން ނަންބަރ ލިޔެވިފައި އޮންނަންވާނެއެވެ. އަދި ތިރީގައިވާގޮތަށް އެޑްރެސްކުރެވިފައި އޮންނަންވާނެއެވެ.

**ފ.ނިލަންދޫ ތަޙާލުފި މިސްކިތް މަރާމާތު ކުރުމަށް އެދި**

(IUL)374-C/374/2019/96

ފ.ނިލަންދޫ ކައުންސިލްގެ އިދާރާ

ފ.ނިލަންދޫ / ދިވެހިރާއްޖެ

**އަންދާސީ ހިސާބު ހުޅުވުން**

1. އަންދާސީ ހިސާބު ހުށަހެޅޭނީ މިނިސްޓްރީ އޮފް އިކޮނޮމިކް ޑިވެލޮޕްމަންޓްގައި ކުދި އަދި މެދު ފަންތީގެ ވިޔަފާރީގެ ގިންތިތަކުން ގިންތިއެއްގައި ރަޖިސްޓްރީ ކުރެވިފައިވާ ދިވެހި ވިޔަފާރިތަކަށް އެކަންޏެވެ.
2. އަންދާސީ ހިސާބު ހުށަހަޅުއްވާ ފަރާތްތަކުން، 18 ނޮވެމްބަރ 2019 ވާ ހޯމަ ދުވަހުގެ ހެނދުނު 10:00 އަށް މިއޮފީހަށް އަންދާސީ ހިސާބު ހުށަހެޅުއްވުން އެދެމެވެ. އަންދާސީހިސާބު ކެނޑުން އޮންނާނީ ފ.ނިލަންދޫ ކައުންސިލްގައި، އަންދާސީ ހިސާބު ހުށަހެޅި ފަރާތްތަކުގެ ނުވަތަ އެފަރާތްތަކުން ކަނޑައަޅާފައިވާ ފަރާތްތަކާ އެއް ހާޒިރުގައެވެ. ގަޑިޖެހިގެން އަންނަ ފަރާތްތަކުގެ އަންދާސީ ހިސާބު ބަލައެއް ނުގަނެވޭނެއެވެ. އަންދާސީ ހިސާބުތައް ކަނޑައި ބެލުމަށްފަހު ޝަރުތު ހަމަނުވާ ފަރާތްތަށް ޑިސްކޮލިފައި ކުރެވޭނެއެވެ. އަދި އަންދާސީހިސާބު އިވެލުއޭޓު ކުރުމުގެ މީޓިންގ ގައި އެއްވެސް ޑޮކިއުމަންޓަކަށް އުނިއިތުރެއް ގެނައުމުގެ ފުރުޞަތެއް ނޯންނާނެއެވެ. މަޢުލޫމާތު ސާފުކުރެއްވުމަށް ރަސްމީ ގަޑީގައި މިއޮފީހުގެ ނަންބަރު 6740016 އަށް ގުޅުއްވުން އެދެމެވެ.

**ބިޑާއި ބެހޭގޮތުން މައުލޫމާތު ސާފުކުރުމަށް**

**ނަން:** ޢަބްދުލް ޖަލީލު އަޙްމަދު

**މަޤާމް:** ޕްރޮޖެކްޓް އޮފިސަރ

**ގުޅޭނެ ނަންބަރ:** 7979290

28 އޮގަސްޓް 2019